En kortfattet beskrivelse av ”24 Hours festival”

Visjon

Gi barna en unik opplevelse av livsglede, satt i en ramme av aktiviteter, musikk og utfordringer.

Målgruppe

Alle barn i 4.-7. klasse

Mål

- Gjennom lokale arrangører legge til rette for en fantastisk og unik samling for barna

- Løfte opp og sette fokus på det arbeidet som drives hos lokale arrangører

- Gi de lokale "heltene" som står på år etter år, et redskap som gir inspirasjon til videre innsats for barna

24 Hour festival ønsker å nå bredt i den aktuelle aldersgruppen, ikke minst blant gutter. 24 Hours festival skal være en festival forankret i det lokale arbeidet. 24 Hours festival skal være en festival som gir inspirasjon og påfyll både for ungene og for de som står på i det lokale arbeidet år etter år. Festivalen skal på en profesjonell måte være en happening som alle kan være stolte av. Vi vil at barna skal utfolde seg, få utfordringer og mestringsfølelse. Og de skal ha det fryktelig moro!

Forutsetningen for å arrangere festival, er at det er lokale arrangører som står bak. Ofte ser vi at flere aktører lokalt samarbeider om festivalen. Ledelsen i 24 Hours festival, i samarbeid med Skjærgårdsgospel, vil i forkant reise til de lokale stedene for å motivere ledere, planlegge festivalen og gi opplæring. Tanken er at festivalen i seg selv er et enkeltstående arrangement, men at den blir satt inn i sammenheng med fokus på det som skjer ukentlig på det lokale stedet. (F.eks. i etterkant ha familiesamlinger der bilder fra festivalen blir vist.) Vi vil legge stor vekt på å gjøre det enkelt for arrangørene slik at de ikke føler at dette blir en belastning, men i stedet gir ny inspirasjon. Målet er at de som arrangerer festivalen ønsker dette som et årlig arrangement, eller i en form for turnus (f.eks. hvert annet år). Vi ønsker ikke at arrangørene skal risikere å sitte med stort underskudd etter et slikt arrangement, og vil derfor kunne være behjelpelige med å legge opp et budsjett sammen med den lokale komiteen på hvert enkelt sted.

Festivalen er mobil, dvs. at Skjærgårdsgospel kjøper/leier utstyret som benyttes. Festivalen trenger kun en idrettshall, et forsamlingshus el. Vi vil også benytte oss av lokale fasiliteter der vi ser det tjenlig. Festivalen kommer med et foreslått program med foreslåtte aktiviteter. Den lokale komitéen står fritt til å gjennomføre andre aktiviteter enn de foreslåtte, dersom det synes å kunne fungere bedre under de lokale forholdene. Alt skal skje på samme sted; spising, soving, konserter, lek, aktiviteter og lignende. Skjærgårdsgospel har over 30 års erfaring med å arrangere festival, og vil legge stor vekt på at utstyr og opplegg er godt gjennomarbeidet og av høy kvalitet.

Alle 24 Hours Festivaler er forsikret gjennom Skjærgårds’ arrangementsforsikring.

Vi tror etter lang erfaring i Skjærgårdsgospel at et slikt profesjonelt opplegg også vil få flere til å engasjere seg lokalt, enten på dette arrangementet isolert, eller som frivillig over lengre tid. Vi vil legge stor vekt på samholdet i den lokale "dugnadsgjengen". Vi tror også at et slikt prosjekt vil være et kjærkomment tilskudd til de lokalene heltene som står på år etter år. Det å ha noe å jobbe frem imot i det ukentlige arbeidet er en stor inspirasjon både for ledere og barn.

Ulike aktiviteter som er foreslått:

Hoppeslott

Innebandy

Nintendo Wii på storskjerm

Bruskassklatring

Slakk line

Borrelåsvegg

Gladiator

Sumodrakter

Basket Bungee

Fotballradar

Programutkast for en "24 Hours festival"

Fredag kveld / lørdag morgen

Tilrigging, siste planlegging, informasjon og gjennomgang med ledere

Lørdag

11.00 Ankomst / registrering

12.00 Stage 1: Åpningshow med musikk, aktivitet og moro

13.00 Burger / FreeTime (aktiviteter)

16.00 Stage 2: Temasamling om teambygging og fellesskap

17.00 24Battle – gruppeutfordring

18.00 Pølsefest / FreeTime

20.00 Stage 3: Musikk, aktiviteter

21.00 Istårn / FreeTime

22.30 Stage 4: Kveldssamling

23.00 Tilrigging av soveplasser / Nattmat / Kiosk / Puss og vask

23.30 Nattkino

01.00 Ro

Søndag

08.00 Frokost / stell / pakking

09.00 Stage 5: Morgensamling, musikk, konkurranser og premieutdeling

09.30 FreeTime

11.00 Stage 6: Gudstjeneste / Avslutningsshow med bilder, musikk og andakt

12.00 Slutt

For mer informasjon:

www.24festival.no

Line Lundstrøm, tlf: 975 11 447, e-post: line@sginfo.no.